**Народно читалище „Гранит – 1928 „, с. Ново село, общ. Стара Загора**

**Читалищно настоятелство**

**2018 год.**

1. Донка Желязкова Динева – председател
2. Пенка Генчева Загорова – секретар
3. Иван Димитров Иванов - член
4. Радка Ваклинова Стоянова - член
5. Румяна Стефанова Грозева – член

**Проверителна комисия**

**2018 год.**

1. Татяна Василева Борисова – председател
2. Тинка Христова Стойкова – член
3. Момка Иванова Михалева – член

**ОТЧЕТЕН ДОКЛАД**

**ЗА ДЕЙНОСТТА НА НЧ „ГРАНИТ – 1928”, С. НОВО СЕЛО**

**ЗА 2018 ГОДИНА**

 Уважаеми госпожи и господа,

 Изминалата 2018 година премина за нашето читалище под знака на неговия ***90-годишен юбилей и 115 години от рождението на основателя му Петър Пашовски.*** За целта настоятелството изготви предварителен план, в чието реализиране се включиха много читалищни членове.

Бяха привлечени дарители, с чиято помощ се организира тържеството и се подобри материалната база.

В предварителната подготовка за празника беше извършена и разнообразна краеведска работа:

 Записани бяха спомени на по-възрастните читалищни членове - Първо Нанев, Жечка Върбанова, Стояна Карамихова, Петър Михалев.

Невена Генчева, Радка Ганева, сем.Пощаджиеви, Жечка Върбанова, Стояна Карамихова предоставиха интересни снимки от ученическите и младежките си години.

Събрани бяха различни вещи, свързани със селото и читалището.

Секретарят на читалището издири чрез Държавна агенция „Архиви” документи от началните години на дейността на читалището .

С всички тези материали беше подготвена веществено-документална изложба. .

 Създаде се „Клуб 90” – клуб на навършилите 90 години новоселци, някои от които бивши читалищни членове - общо10 души. Пенка Загорова изработи членски карти, съдържащи покана към дълголетниците и семействата им за участие в празника като почетни гости. Хората се посетиха в домовете им, като се връчи картата и малък подарък от читалищното настоятелство.

 По инициатива на читалището беше издадена биографична книга за неговия основател Петър Пашовски. За това следва да благодарим на внучката на дядо Петър – д-р Бояна Пашовска, която предостави личния архив на учителя и на неговата сродница – учителката по история, Калинка Генчева, описала живота му според наличните материали и своите спомени. Всичко това беше направено безвъзмездно. Нещо повече – д-р Пашовска дари 450 лв. за издаването на книгата. Отделно, в знак на благодарност за организираното честване на 115 годишнината от рождението на Петър Пашовски, изпрати поздравителен адрес и дари 200 лева за читалищните членове.

За издаването на книгата читалището получи дарение от община Стара Загора, в размер на 300 лева. Оформлението и редакторската работа извърши Трифон Митев и издателство „Лаген”. Така книгата беше отпечатана навреме и представена в празничния ден.

 По случай юбилея на читалището беше създадена женска вокална група „Здравец”. Димка Христова, Тинка Стойкова, Марина Вълканова, Пенка Загорова и Донка Динева разучиха тракийски народни песни, като със своето изпълнение поздравиха гостите за празника. От тук нататък, предстои голямата задача да се запази и увеличи състава на певческата група, да се привлече акордеонист или друг музикант за съпровод. Желание има, има и възможности – трябва повече постоянство .

Валентин Радев дари на читалището 10 знамена, с които се украси селото за празника.

 Отзивите за честването са добри. Събитието беше много добре медийно отразено. Направен беше и пълен запис на празника. Присъстваха много гости, около 140 души, включително правнучката на Петър Пашовски – Никол Кичукова, представители на Общинския съвет, кметове на селата, читалищни дейци.

Концертът представи историята на читалището, както и приемствеността между поколенията. В него взеха участие настоящи читалищни дейци, бивши председатели на читалището и 6 деца с песни и стихотворения. Основната част от концерта изнесоха самодейците от „Зорница” - Стара Загора.

Читалищното настоятелство изказва благодарност на **дарителите,** помогнали за организирането и провеждането на празника на 22 септември:

А/парични средства дариха – Бояна Пашовска, сем.Каляшеви, Стоян Т. Загоров, Петър Ковачев, Николай Балашов, Преслава Ненова.

Б/предоставиха материали, различни дейности извършиха:

Калинка Генчева – написа книгата „Учителят на Ново село”, ансамбъл”Зорница” – концерт на празника, Росен Гогошев – предостави и монтира первази, подпрозоречни дъски, балатум, измазан бе входа на сградата, фирма „Багира” –дариха бои и корнизи за пердета, Донка Динева, Тинка Стойкова и Петра Андонова – ушиваха пердета за залата, Койчо Коев – осигури чадъри, сем. Николови – транспорт, Иван Димитров и Михал Атанасов – поставяне на корнизи, подреждане на чадъри, маси и др., Иванка Христова и Ани Ганева обслужваха книжарски щанд.

 Отпечатването на книгата струваше 950 лв. за 250 екземпляра. В деня на празника и след това бяха продадени 50 бр. Раздадени бяха книжки на официалните лица, на читалищата в района и по-големите читалища в града, на автора, дарителите и др.. Беше предложено останалите / 150 бр. / да се подаряват на гости на читалището и селото и да се продават на желаещи.

 За обеда бяха раздадени 140 купона. Общата стойност беше 560 лв., като 400 от тях бяха осигурени фактически от дарители.

 Останаха още доста неща, които трябваше да се свършат във връзка с юбилея – почистването на избата, подравняването на двора, остъкляването прозорците на приземния етаж и др. Ще търсим възможности да осъществим тези инициативи през настоящата година.

Кметският наместник е предложил на Общината да се боядиса фасадата на училището. Ако това стане, читалищното настоятелство предлага да се включим, като поискаме подмяна на дограмата на коридора и остъкляване прозорците на избата с наши средства. Имаме резерв от около 7700 лв. и можем да си го позволим.

***Други дейности през годината:***

Като село, разположено в богатата на лековити билки Средна гора, Еньовден е естествен празник на селото. Стана традиция рано сутрин да се организира излет за билки с млади и стари. Така хората се любуват на красивата природа и непринудено се опознават. Следобед децата участват в плетенето на венец от набраните билки. Вечерта има концерт и хоро. Тази година гости на Ново село бяха певиците от читалището в с. Казанка. Всички присъстващи минаха през венеца от билки за здраве.

През годината подобаващо бяха отбелязани и празниците Трифоновден, 8-ми март, 24 май.

Много от инициативите обаче се провеждат по един и същи начин. Трябва да се търсят други, по-интересни форми, да се използват повече технически средства, да се включват повече хора. Читалищното настоятелство очаква предложения и идеи за преодоляване на еднообразието.

Традиция на читалището е честване юбилеи на читалищни членове. През изтеклата година своя 80-годишен юбилей отбеляза Недко Славов. Всички му пожелаваме здраве и дълголетие.

Чрез читалището новоселци следят и участват в културния живот на града. Бяха посетени **спектаклите:**

м.ІV – „Мнимият болен” – гостуване на НТ „Иван Вазов” – София

м.VІ – „Паника в хотела” – постановка на ДТ „Гео Милев”, Стара Загора

 м. ХІ. - посещение на оперетата „Хубавата Елена” – спектакъл на Държавна опера Стара Загора.

Положителното е, че групите обикновено са от 30 – 35 души. Това означава, че хората проявяват интерес и трябва да се организират повече посещения на спектакли, концерти, изложби и др.

 Заради юбилея, тази година се организира само една екскурзия. На19 май бяхме “На гости в Елена“:Минахме през обновения Твърдишки проход. Посетихме интересни забележителности*.*

Дейността на **пенсионерския клуб** се разрасна. Всяка сряда от 10 часа започват сбирките на жените. Добре дошли са всички - и мъже, и жени, и пенсионери и в непенсионна възраст. Освен разговори за важни селски и читалищни въпроси на чай, кафе и телевизия, присъстващите разговарят и по различни теми поднесени интересно и увлекателно от секретаря на читалището Пенка Загорова. Ето и някои от темите : „Имената на българите – произход и значение”, „Кога се е появила захарта на трапезата?”, „Компютърът не е само за младите”, „Анастасия Тошева и нейното училище”, „Петров ден – обичаи, легенди, традиции”, „Какво е фън-шуй?”, „Лев Толстой и България”, „Тайните на българската шевица”, „Добри Войников и театърът в България” и др.

Особено през лятото много хора се преселват във вилите, идват децата при баба и дядо. За 2018г. групата, с която работихме беше сравнително малка – като брой и като възраст. Децата, които преди 3-4 години идваха в читалището вече порастнаха. Както всяка година се изготви **лятна програма**, насочена към децата и родителите им. Проведе се разходка и запознаване с местностите около селото на тема „Нашето село – история, личности, забележителности”. На друга сбирка под наслов „Новоселски съкровища” децата се запознаха с вещите и сечивата, облеклото и ежедневието на нашите прадеди, разучиха български народни танци.

Младите хора се запознаха и с обновената библиотека – бяха представени обособените нови раздели и някои интересни книги.

Голям успех имаше импровизираният концерт на Емилиян Бърдарски, правнук на Първо Митев, солист на детския състав „Смехоранчета” – София. Читалищното настоятелство изказва благодарност на родителите на малкия певец за отзивчивостта и желанието, с което организираха концерта и за приятните мигове с песните на Емилиян.

Инициативите посветени на подрастващите бяха по-малко, но пък децата се включиха с ентусиазъм в подготовката на Юбилея на читалището. На всички бяха раздадени грамоти и подходящи подаръци. Надяваме се, че и занапред ще участват в мероприятията.

През изминалата година по покана на д-р Аяров, председател на НЧ „Св. Климент Охридски” Пенка Загорова участва в конкурса „**Краевед –** **родоизследовател**”. На 27.10.2018 г. тя представи читалище „Гранит”, като подготви описание на един от новоселските родове – „Загорчетата”. Разработката беше класирана от журито на призово място, а авторката отличена с медал.

Тъй като читалището вече разполага с много сведения за родовете на селото, обобщени от предишния председател Злати Златев и имаме опит от първото участие, читалищното настоятелство предлага да се подготвят и други желаещи да участват в този конкурс.

В края на годината за трети път се организира украсяване на елха и запалване на коледните светлини. Беше реализирана една хубава идея – да се покажат икони от домовете на новоселци. Оказа се, че има интересни семейни истории за тях. С помощта на художничката Зорница Иванова бе подготвена интересна беседа за представените икони – техния вид, място на оригиналите, автори и др.

 ***Библиотечната дейност*** е едно от основните направления в работата на читалището. Задълженията на библиотекар в НЧ „ Гранит – 1928” се изпълняват от секретаря на ЧН по решение на общото събрание. Въз основа на същото решение за тази дейност е сключен граждански договор и се заплащат 70 лв. месечно при 48 работни часа средно на месец.

Дейността на библиотеката е в две главни насоки:.

Първата е **работа с читателите**.

През годината в библиотеката са се регистрирали 14 читатели, или с 4 по-малко от миналата година . Посещенията са 48 – при 51 за 2017г.. Заети са общо 107 книги или с 10 повече от предната година.

Нови книги не са закупувани, тъй като има постъпили няколко дарения. Най-много книги са приети в библиотеката от Злати Златев /второ дарение/, Тинка Стойкова и Татяна Борисова. Има и такива книги, които още не са обработени. За привличане на читатели се организират различни дейности. Пълноценно се използват сбирките в пенсионерския клуб. Отбелязани са годишнини на 5 писатели – български и руски, и са представени техни книги, притежание на библиотеката.По различни теми са изработени и представени 20 презентации.

Бяха организирани и 6 изложби във фоайето на кметството. Четири от тях бяха с книги от библиотечния фонд, една, с краеведски материали - тази за юбилея на читалището, една, с фотоси - от Регионална библиотека „Захари Княжески”. Обикновено, тези изложби разглеждат хората, които идват при кмета или в библиотеката. Очакваше се повече интерес към изложбата „С поздрав от Стара Загора”, която беше подредена на 24 юни и остана 1 седмица и към изложбата за юбилея, представяща много снимки, документи и вещи, свързани с дейността на читалището през годините.

Неприетите в библиотеката книги се продават по решение на читалищното настоятелство. Уреден е кът, където са изложени такива книги .

Въпреки това, интересът към четенето спада. Особено безпокои това по отношение на учениците. Те се страхуват да посегнат към други книги освен задължителните, а и от тях заемат 1-2.

Ако се отдаде спада в работата с читателите на подготовката за Юбилея, то през следващата година трябва да се обърне по-голямо внимание на постоянната връзка с хората. За проявите организирани от библиотеката следва да се отправят персонални покани, като се отчитат интересите на читателите. С децата през лятото може би е добре просто да се четат откъси от книги, да се организират игри с награди и др. подобни.

По отношение на втората насока - **преподреждане на книжния фонд** и инвентаризацията на библиотеката е извършено следното:

Съставени са списъците на книгите, които ще се инвентаризират и са разпределени по раздели. Определени са сигнатурите им. Върви вписването в инвентарната книга и присвояването на инвентарни номера. Направен е списък на липсващите книги и се издирват невърнатите от читатели. Книжният фонд на библиотеката засега възлиза на 2432 книги.

През изтеклата година се разрасна ФБ групата „Приятели на Ново село”. Благодарение на Радка Стефанова и други, които споделят снимки, се получава информация за събитията в общината, за дейността на читалището.

     Читалище „Гранит-1928” има добра връзка с  отдел "Култура" в Общината, с методиста в Регионална библиотека „Захари Княжевски”, с НЧ „Христо Ботев” - Старозагорски бани, с читалища от града и села от общината. Винаги при необходимост получаваме помощ и подкрепа.  Според възможностите си читалищното настоятелство се включва в различни прояви от региона. На събора „Богородична стъпка” участваме в изплитането на Еньовския венец, за изложбата „Селски двор” сме предоставили предмети от бита на селото, а секретарят на читалището Пенка Загорова е екскурзовод при посещението на хората в параклиса „Св. Богородица” Тази година освен билки, на новоселския щанд имаше и вкусни сарми с булгур, приготвени от председателя. Очакваме тази година да се включат повече жени със свои гозби.

 През отминалата година ръководството на читалището поднесе поздравителни адреси по случай юбилеи на НЧ „СВ. Климент Охридски” – Стара Загора, НЧ с. Дълбоки, НЧ с. Преславен и др.

Към днешна  дата членовете на читалището са 70. През 2018 г. са починали 3-ма читалищни членове, 1 – отказал се и 1 – подал заявление за приемане.

Членският внос се събира обикновено в началото и в края на годината. Не сме успели да постигнем 100% събираемост. За годината са събрани 158 лв.
 Работата на **настоятелството** е ритмична. Заседанията се провеждат всяко тримесечие, като през изминалата година са проведени 3 заседания. Като правило, се обсъждат предстоящите задачи за тримесечието и се отчита дейността за изтеклия период. При по-важни въпроси се кани кметският наместник и председателят на проверителната комисия, като предстоящите задачи се поставят на 4 табла в селото. Във връзка с приетия закон за защита на личните данни, на свое заседание читалищното настоятелство приемерки за защита на личните данни, събирани от читалището.

Почти всички читалищни мероприятия се организират **със съдействие на кметството.** Кметският наместник Михал Атанасов участва пряко или съдейства в работата на читалището. Взаимно се провеждат всички празници, почистване на селото. Читалищните членове са сред най-активните помощници на кмета. Необходимо е повече членовете на читалището да проявяват отзивчивост към общите мероприятия – участие в събрания и мероприятия, ремонтни дейности, почистване. С общи усилия постигаме по-добри резултати.

Благодарим на всички, които през изминалата година допринесоха за обогатяването на читалищната дейност!

19.01.2019 г. Председател: Д. Динева

с. Ново село

**НЧ “ Гранит -1928” - с. Ново село, общинаСтара Загора**

**Програма**

**за**

**дейността на НЧ “ Гранит -1928” - с. Ново село, общ. Стара Загора**

**за 2018 год.**

**І. Основни цели и задачи:**

**Основна цел** в работата на НЧ “Гранит – 1928” е разширяване на читалищната дейност, осъвременяване формите на работа и взаимодействие с читалищата и други културни институции в общината .

**Основните задачи са :**

 -създаване на възможности за общуване и опознаване на хората и привличането им към участие в читалищната дейност.

 -съхраняване на традициите и паметта за значими местни събития и личности

 -работа с децата и младежите през ваканциите

 -отбелязване 90 годишнината от основаването на читалището и 115 години от рождението на основателя му Петър Пашовски.

**ІІ.Основни дейности за изпълнение на задачите.**

|  |  |  |
| --- | --- | --- |
| **№** | **Основни дейности** | **Срок** |
| **А** | **Дейност на библиотеката** |  |
| **1.** | Организиране на читателски срещи за популяризиране на книги от библиотечния фонд, по темите:„ Руско-турската освободителна война в книги от нашата библиотека”„Времето произнася присъда.” | АприлОктомври |
| **2.** | Използване сбирките в пенсионерския клуб за популяризиране на интересни книги,притежание на библиотеката. | През годината |
| **3.** | Тематични изложби на библиотечни материали във фоайето на кметството.. | През годината |
| **4.** | Закупуване на нови книги, търсени от читателите | През годината |
| **5.** | Абонамент за подходящи вестници и списания. | През годината |
| **Б.** | **Основни културни мероприятия** |  |
|  | **Празници, тържества** |  |
| **1.** | Трифонов ден – общоселско увеселение, символично зарязване на лозята | 14 февруари |
| **2.** | Организирано посещение на подходяща проява в Стара Загора, посветена на 140 години от Освобождението на България . | 3 март |
| **3.** | Весела осмомартенска седянка | 8 март |
| **4.** | Среща на учителите и читалищните деятели от селото по случай 24 май. | 24 май |
| **5.** | Празник на билките и цветята - Енюв ден. | 24 юни |
| **6.** | Участие в организирането на събора „Богородична стъпка” и Енювденския събор на Старозагорските бани. | Юниавгуст |
| **7.** | Празник на читалището – 90 год. от основаването му и 115 год от рождението на П.Пашовски. | 29 септември |
| **8.** | Украсяване на коледна елха и запалване на светлините. | декември |
|  | **Дейност на клуб “Родина”** |  |
| **1.** | Събиране на предмети, снимки и документи, записване на спомени, свързани с читалището и училището в селото. | През годината |
| **2.** | Продължаване издаването на читалищния вестник и поместване на събраните краеведски материали в него. | На 3 месеца |
| **3.** | Записване на видео-клипове със спомени на възрастни хора от селото и читалищни активисти за дейността на читалището през годините. | Март - юли |
| **4.** | Организиране екскурзия по маршрут : с. Ново село – Чирпан / музей на Яворов, първи частен палеонтоложки музей, картинна галерия – с. Маноле / трак. гробница/ – с. Гранит / стария дъб/ | Май |
|  | **Работа с децата и младежите** |  |
| **1.** | Включване на деца и младежи в подготовката и провеждането на 90 годишнината на читалището. | септември |
| **2.** | Пролетен излет | април |
| **3.** | Разработване програма за работата с децата през лятната ваканция. | юни |
|  | **Художествена самодейност** |  |
| **1.** | Подготовка на индивидуални изпълнители на народни песни и стихотворения за участие в празника на читалището. | Юни - август |
|  | **Други дейности** |  |
| **1.** | Посещения на подходящи концерти, театрални и оперетни постановки | През годината |
| **2.**  | Отбелязване 80 годишнините на читалищни членове | През годината |
| **3.** | Ежеседмични сбирки в пенсионерския клуб. Изработване на месечни програми отчитащи желанията на участниците.Една от сбирките да се посвети на европейското председателство на България. | През годината |
| **4.** | Бригади за почистване двора на кметството и приземния етаж.Пролетно и есенно почистване на селото /съвместно с кметството/ | Априлоктомври |
| **5.** | Обявяване на дарителска кампания за набиране средства за общата трапеза и ремонтните работи за празника на читалището. | януари |
| **В.** | **Организационни задачи** |  |
| **1.** | Заседания на ЧН за определяне на текущите задачи | На 3 месеца |
| **2.** | Периодично предоставяне на информация за читалищните прояви , предназначена загрупата приятели на Ново село във Фейсбук . | През годината |
| **3.** | Представяне пред общината на най-належащите ремонтни дейности по сградата във връзка с 90 годишнината на Читалището | януари |
| **4.** | Съвместно с кметския наместник, преработване на проекта за благоустрояване двора на читалището и повторно кандидатстване за средства в конкурса за финансиране на проекти на тема „Обичам природата –и аз участвам” | февруари |
| **5.** | Разработване на месечни програми за мероприятията на читалището и в пенсионерския клуб и поставянето им на 4 –те информационни табла в селото. | Всеки месец |

 **Финансов план :**

 **Приходи:**

**1/ От субсидии: 3  500**

**2/От членски внос : 180**

**3/ Остатък от 2017г. 7 160**

 **Общо: 10 840**

 **Разходи:**

**1/Празник на читалището - 90 години**

 **от основаването му / по отд. план/ 2 240**

**2/Други празници и тържества 1 000**

**3/За дейност на клуб “Родина” 450**

**4/Информация от музеи и архиви 100**

**5/Подаръци за юбиляри 60**

**6/Лятна работа с децата 200**

**7/Награди за активни членове 130**

**8/Посещения на театър, опера и др. 450**

**9/Текущи ремонти, подобряване на базата 800**

**10/Канцеларски материали,ксерокс**

 **и др. услуги 210**

**11/Ползване на Интернет 200**

**12/Електроенергия 150**

**13/Абонамент , нови книги 250**

**14/Граждански договор за библиотекар 720**

**15/ Банкови такси 180**

**16/Резерв 3 700**

 **Общо: 10 840**

Председател: Д . Динева Секретар: П. Загорова